Sungatschi
Sungatschi (Russice Сунгача́; Sinice 松阿察, Sōngàchá) est flumen Orientis Extremi, per confinium Russiae (territorium Maritimum) et Sinarum (provincia Heilongjiang) ab initio usque ad ostium fluens. E lacu Chanka oriens, per planitiem multos maeandros inter paludes formans fluit; in Ussuri flumen prope Markovo vicum effunditur. Usque ad saeculum XX duobus ramis e lacu exibat, et navibus toto flumine navigabilis erat; sed aequore Chankae demisso, ramul? minor exsiccabat, et naves tantum minores per Sungatschi ire possunt. Nelumbo nucífera, species rara, in lacubus vallis vere inundatae Sungatschiensis gignitur.